Diari Oficial de la Generalitat Valenciana


Sumari del DOGV 1059, del 08-05-1989 (1989/813820)

ORDRE de 10 de març de 1989, de la Conselleria de Cultura, Educació i Ciència, per la qual es regula la concessió de subvencions destinades a Ajuntaments per al foment i promoció de la practica esportiva.
------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/03/10/(3)/dof/vci/html**

### Dades del document

Número de DOGV
:   1059

Data del DOGV
:   08-05-1989

Secció del DOGV
:   DISPOSICIONS GENERALS

Número del document
:   1989/813820


Data del document
:   10-03-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 10 de març de 1989, de la Conselleria de Cultura, Educació i Ciència, per la qual es regula la concessió de subvencions destinades a Ajuntaments per al foment i promoció de la pràctica esportiva.  
En compliment del que preveu l'article 47.3 de l'Estatut d'Autonomia de la Comunitat Valenciana i la Llei 2/1983 de 4 d'octubre la qual declarava d'interés general per a la Comunitat Valenciana determinades funcions pròpies de les Diputacions Provincials, el Consell de la Generalitat Valenciana va establir en el Decret 129/85 de 13 d'agost les directrius principals per dur a terme aquella coordinació.  
En l'àrea d'Educació i Cultura, l'Ordre de la Conselleria de Cultura, Educació i Ciència de 26 de desembre de 1989 estableix el pla d'actuacions coordinades amb les Diputacions Provincials de la Comunitat Valenciana per a l'exercici de 1989.  
Dins aquest pla tant la Generalitat Valenciana com les Diputacions Provincials pretenen fomentar la difusió i pràctica de l?esport a la nostra Comunitat i fonamentalment promocionar l?esport que a nivell municipal desenvolupen els Ajuntaments o Fundacions i Patronats Esportius Municipals que per delegació no tinguen assumit. Per tot això i segons que estableix l'art. 28 de la Llei de la Generalitat Valenciana de 30 de desembre de Pressuposts de la Generalitat Valenciana per a 1989, i l?Ordre de 26 de desembre de 1988 de la Conselleria de Cultura, Educació i Ciència,  
ORDENE:  
Article primer  
Es convoca la concessió de subvencions destinades a Ajuntaments de la Comunitat Valenciana, per al foment i pràctica de l'activitat esportiva, i s'aproven les bases per a la concessió les quals figuren com a Annex I d'aquesta Ordre.  
Article segon  
Les subvencions seran satisfetes amb càrrec al capítol IV de la Secció 09 Servei 10 i Programa 457.10 i Línia 402 dels pressuposts vigents de la Generalitat Valenciana per a 1989 i aquelles que tinguen consignades a tal efecte les Diputacions Provincials en els seus pressuposts respectius.  
DISPOSICIO TRANSITORIA  
Els Ajuntaments que hagen sol·licitat subvencions per a l?exercici de 1989 amb anterioritat a l?entrada en vigor d'aquesta Ordre disposaran dels termini de 15 dies hàbils per reparar les possibles diferències existents.  
DISPOSICIONS FINALS  
Primera: Aquesta Ordre entrarà en vigor l?endemà de la publicació al DOGV.  
Segona.- Es autoritzat el Director General d'Esports per dictar les resolucions necessàries per al desenvolupament i l?execució d'aquesta Ordre.  
València, 10 de març de 1989.  
El Conseller de Cultura, Educació i Ciència,   
CEBRIA CISCAR I CASABAN  
ANNEX I  
Bases per les quals es regula el règim de subvencions destinades als Ajuntaments per a activitats esportives.  
Primera.- Les subvencions objecte d'aquesta Ordre tindran com a finalitat possibilitar la realització d'activitats esportiva per part dels Ajuntaments els quals acomplesquen els requisits exigits per aquesta convocatòria.  
Segona.- Podran sol·licitar aquestes subvenciones els Ajuntaments i Fundacions o Patronats Esportius Municipals de la Comunitat Valenciana amb competències assumides per delegació d?aquells.  
Tercera.- Els programes a subvencionar estaran referits a les activitats següents:  
1. Escoles Esportives Municipals i Activitats d'Esport per a tots de durada continuada.  
2. Programes de Promoció Esportiva de la Conselleria de Cultura, Educació i Ciència.  
3. Fases dels Jocs Esportius Escolars organitzades pels Municipis  
Quarta.- L?import de la subvenció podrà arribar fins el 50% del pressupost del projecte.  
Cinquena.- Les sol·licituds de subvenció es faran a través d'instància dirigida al:  
- President de la Diputació Provincial que pertoque, quan es tracte de subvencions previstes en l'apartat primer de la base tercera.  
- ble. Sr. Conseller de Cultura, Educació i Ciència, quan es tracte de subvencions previstes en els apartats 2n i 3r de la base tercera.  
Els impresos de sol·licitud estaran a disposició de les persones interessades en els organismes abans esmentats i podran ser presentats allí mateix o per qualsevol dels mitjans establerts per l'article 66 de la Llei de Procediment Administratiu.  
Quan no reunesquen els requisits o falte cap document complementari seran tornats a l'interessat perquè ho repare en el termini de 10 dies, amb l'advertència que s'arxivarà l'expedient en transcórrer el termini sense reparar-lo.  
Sisena.- Les sol·licituds i els projectes hauran de presentar-se com a mínim amb un termini de 45 dies d'antelació al començament de l'activitat i sempre abans de l'1 de novembre de l'any en curs. La celebració es limitaria al present exercici econòmic.  
Setena.- Per a l'adjudicació de les subvencions es constituirà una Comissió Mixta integrada per:  
- El Director General d'Esports, que la presidirà.  
- Els Diputats d'Esports de les 3 Diputacions Provincials (o persona en qui deleguen).  
- Els Caps dels Serveis de: Promoció i Activitats Esportives d'Instal·lacions Esportives i de Federacions i Associacions i un funcionari de la Direcció General d'Esports qui exercirà de Secretari.  
La Comissió d?avaluació podrà recaptar totes les informacions, els aclariments o els documents complementaris que considere necessaris per al seu assessorament, desprès d'aixà elevarà la proposta d'adjudicació de les ajudes, a l'Hble. Sr. Conseller de Cultura, Educació i Ciència o als Presidents de les respectives Diputacions Provincials, d'acord amb els criteris següents:  
- Ajudes per a Escoles Esportives Municipals i Activitats d'Esport per a tots, amb càrrec a les Diputacions Provincials.  
- Ajudes per a l'organització dels Jocs Esportius Escolars per part dels Municipis i per a Programes de Promoció Esportiva de la Conselleria de Cultura, Educació i Ciència, amb càrrec a aquesta.  
La Comissió Assessora es reunirà trimestralment, i quan així ho exigesca el volum de sol·licituds presentades.  
Vuitena.- Concedida la subvenció es notificarà als interessats per les entitats que pertoque.  
Les entitats subvencionades romandran obligades a l'acompliment de les condicions següents:  
1. Admetre la presència de la inspecció de la Conselleria de Cultura, Educació i Ciència, o les Diputacions Provincials respectives.  
2. Notificar als organismes corresponents qualsevol proposta de canvi o modificació del programa i despeses, presentada quan es produesca.  
3. Fer constar en tota informació o documentació pròpia de l'activitat que aquesta està subvencionada per la Conselleria de Cultura, Educació i Ciència o la Diputació Provincial corresponent.  
4. Tornar l?import de les subvencions rebudes si la despesa no es produeix o hi ha cap modificació substancial en les finalitats de l'activitat esportiva, les quals motivaren la subvenció i quan es tinga cap altre tipus de subvenció o ajuda que cobresca totalment l?import d'aquestes despeses.  
Novena.- Per a la concessió de subvencions es valoraran fonamentalment els aspectes següents:  
a) Importància en l?àmbit esportiu de l'activitat a realitzar, amb un clar interés social i esportiu.  
b) Que el projecte es desenvolupe per personal tècnicament qualificat en l?especialitat requerida (Llicenciats o Diplomats en Educació Física i Entrenadors Esportius).  
c) Nombre de participants en l'activitat.  
d) L?eficàcia manifestada pel que fa a la promoció i el desenvolupament esportiu en activitats anteriors.  
e) Estimació de la despesa en relació amb l?objectiu previst,.  
f) Proporció, respecte a la subvenció sol·licitada, dels mitjans econòmics propis amb els que compta el peticionari per realitzar el programa.  
g) Quals vol altra circumstància que col·labore a l?execució i desenvolupament de la política esportiva.  
Podrà ser causa de denegació de la subvenció:  
- El no haver justificat com cal subvencions concedides anteriorment.  
Desena.- La realització del programa d'activitats per al qual es concedeix la subvenció, seran d'exclusiva responsabilitat de l?entitat, també seran al seu càrrec els mitjans humans i materials que calga per l'acompliment d'aquell.  
Onzena.- Per al lliurament de les subvencions, les entitats subvencionades romandran obligades a presentar davant l?organisme on presentaren la sol·licitud de subvenció, per triplicat exemplar i en el termini màxim de 30 dies abans que acabe l?execució de l'activitat.  
a) Memòria d'aquella la qual recollirà la informació sobre el seu desenvolupament i conclusió, haurà d'incloure els punts següents:  
1. Nom del promotor (Ajuntament, Fundació o Patronat Esportiu Municipal).  
2. Denominació, dates i hores de realització, nombre de participants per edat i sexe, modalitats esportives practicades i instal·lacions utilitzades.  
3. Relació de tècnics a càrrec de l'activitat i titulació esportiva d'aquests.  
4. Informe de l'activitat en l'aspecte tècnic.  
5. Valoració d'aquesta pel que fa a resultats obtinguts en la promoció esportiva i influència en la població i tota aquella informació considerada d'interés.  
b) Certificació expedida per l?Interventor de l?Ens Públic amb el vist i plau del President, el model de la qual figura com a Annex III d'aquesta Ordre on s'hi detallarà:  
1. L?import de la despesa contreta per l'activitat, amb separació de l'aportació del promotor o altra entitat que la subvencione i de la subvenció aportada per la Conselleria de Cultura, Educació i Ciència o la Diputació Provincial respectiva.  
2. Els perceptors amb especificació del concepte i l?import pertinent a cada creditor.  
3. Lloc on romanen dipositats els documents originals.  
La justificació ha de fer-se pel total del pressupost aprovat en el projecte inicial de l'activitat. Cas que la despesa haja estat inferior a la projectada, haurà de raonar-se'n la reducció.  
Els conceptes de la despesa no podran ser diferents a aquells que figuraven en la sol·licitud de subvenció i aprovats per la Conselleria de Cultura, Educació i Ciència.  
Dotzena.- Els justificants originals, com a data indispensable per a possibles comprovacions que puguen afectar a la pròpia Conselleria de Cultura, Educació i Ciència o a les Diputacions Provincials hauran de ser custodiats per l'Entitat i romandran a disposició de les persones que el pogueren sol·licitar en representació dels organismes abans esmentats.  
Tretzena.- Els projectes anuals podran justificar-se per períodes trimestrals o semestrals, amb la finalitat de percebre la part proporcional corresponent de la subvenció concedida.  
Catorzena: Els organismes els quals concedesquen les subvencions, es reserven el dret de realitzar el seguiment de les activitats subvencionades, així com inspeccionar la destinació de la subvenció concedida, podent estar causa d'anul·lació o reducció d'aquella l?incompliment del programa, en especial de la finalitat d'aquest, i l?ocultació de dades referents al total dels ingressos i   
despeses de l?Entitat.  
Veure annex


Còpia Permalink ELI